Edward Ngoyayi Lowassa (amezaliwa 26 Agosti 1953) ni mwanasiasa nchini Tanzania. Alichaguliwa kuwa Waziri Mkuu wa kumi wa nchi hiyo tarehe 30 Desemba 2005 akajiuzulu tarehe 7 Februari 2008 kwa kashifa ya Richmond. Mwaka 2015 alikuwa mgombea urais kupitia Chama cha Demokrasia na Maendeleo. Lowassa ni mwenyeji na alikuwa mbunge wa Monduli katika Mkoa wa Arusha. Alisoma shahada ya kwanza katika tamthilia kwenye Chuo Kikuu cha Dar es Salaam, halafu shahada ya pili katika sayansi ya maendeleo ya jamii Chuo Kikuu cha Hull nchini Uingereza. Lowassa ni mwanasiasa mkongwe mwenye uzoefu mbalimbali katika siasa za nchini Tanzania, kwa kuwa aliwahi kushika vyeo mbalimbali katika serikali kama vile: Waziri mdogo wa mazingira na mapambano dhidi ya umaskini katika ofisi ya Makamu wa Rais (1988-2000) Mkurugenzi wa Kituo cha Kimataifa cha Mikutano (1989-1990) Waziri mdogo wa haki na mambo ya bunge katika ofisi ya Makamu wa Rais (1990-1993) Mbunge wa Monduli tangu 1990 Katika Disemba 2005 alipitishwa na bunge kuwa waziri mkuu wa Tanzania Mwaka 1995 Edward Lowassa aliamua kuingia katika mchakato wa kumpata mgombea urais kwa tiketi ya CCM.